میلو ویادو

میلو ویادو دکھنی فرانس چ دریائے ٹارن دی وادی تے قائم اک وڈا پل اے ۔ انگریز ماہر تعمیرات نارمن فاسٹر تے پلاں دے فرانسیسی انجینیئر مائیکل ورلو گیوکس دا ڈیزائن کیتا ایہہ گڈیاں لئی بنائیا گئیا دنیا دا سب توں اچّا پل اے ۔ جس دے اک تھم دی اچائی 343 میٹر اے جہڑی پیرس دے مشہور آئیفل ٹاور توں وی ودھ اے ۔ ویادو پیرس توں بیزیرس جان آلے رستے اے 75 تے اے 71 دا حصہ اے ۔ اس دا افتتاح 14 دسمبر 2004ء چ فرانس دے صدر ژاک شیراک نے کیتا تے دو دن مگروں اسنوں گڈیاں لئی کھول دتا گئیا ۔اس پل دی اساری دا آغاز 16 اکتوبر 2001ءنوں ہوئیا سی ۔
پل دی تعمیر توں پہلے سڑک تھلے وادی چ میلو شہر چ اتردی سی تے جولائی تے اگست دی چھٹیاں دے دناں چ ٹریفک دے شدید مسئلے بن جاندے سن ۔ اس لئی اک ایہوجہے پل دی لوڑ محسوس ہوئی جہڑا ٹریفک نوں اس وادی نوں پار کرن چ مد د دیوے اینج اس پل دی اساری دا فیصلہ ہوئیا ۔

میلو ویادو پل 7 کنکریٹ دے تھماں دے سہارے قائم اے جس تے 36 ہزار ٹن وزنی تے 2460 میٹر لمبی سڑک بنی ہوئی اے جہڑی 32 میٹر چوڑی تے 2اعشاریہ4 میٹر ڈوہنگی اے۔
ہورویکھو
حوالے

باہرلےجوڑ
گٹھ:فرانس
گٹھ:وڈے منصوبے
گٹھ:معماری
گٹھ:پل
گٹھ:پݪ
گٹھ:رپھڑی صفے